அவ்வியம் அவித்த சிந்தை முனிவனை ஆண்டுக் காணா, கவ்வையினோடும் பாத கமலம் அது உச்சி சேர்ந்தான். 41 'விறப்பொடு வணக்கம் செய்த விடலையை இனிது நோக்கி, சிறப்புடை முனிவன், "என்னே தெருமரல்? செப்புக!" என்ன, "அறப் பொருள் உணர்ந்தோய்! என் தன் அன்னையும் அத்தன் தானும், உறப் பொருள் கொண்டு, வேந்தற்கு உதவினர்" என்றான், உற்றோன். 42 'மைத்துனனோடு முன்னோள் வழங்கிய முறைமை கேளா, "தத்துறல் ஒழி நீ; யானே தடுப்பென், நின் உயிரை" என்னா,